Tõnismägi (mägi)

Tõnismägi on Tallinna keskosas asuv Keskkõrgendiku keskosa. See on 30,9 m üle merepinna. Tallinna entsüklopeedia. II köide Tallinn: Eesti Entsüklopeediakirjastuse AS, 2004. Lk 277-280 Kõrgendikul paikneb Tõnismäe asum. 

Tõnismäeks võib pidada üsna lauget maatõusu umbes Toom-Kuninga ja Õllepruuli tänava vahelises lõigus, kus Suur-Ameerika tänava joonelt tõuseb maapind 17,5 meetrilt umbes 100 meetrit põhja suunas 27,5 meetrini merepinnast. Edasi jätkub maatõus kirde suunas ja Tõnismäe kõrgeim „tipp“ (31–31,7 meetrit) asub Läti Vabariigi saatkonna hoovis, Tõnismägi 10KÄOMÄGI, linnaarhiiv.wordpress.com, 20 juuni 2017 (vaadatud 22.09.2020). 

Ajalugu
Tõnismägi on saanud nime Tõnismäe Antoniuse kabeli järgi. Varasemal ajal on kasutatud ka nime Antoniuse mägi. Eri aegadel on Tõnismäge kutsutud ka muude nimedega: Veskimägi ja Riia mägi, Väike-Tõnismägi, Käomägi, KukumägiKÄOMÄGI, linnaarhiiv.wordpress.com, 20. juuni 2017 (vaadatud 22.09.2020)..  Tõnismäe nimi esineb dokumentides väga mitmesugustes variantides näiteks: Sunte Anthoniesberg (1469), St. Tonnies Berg (1654), rootsi keeles Tönnisberget (1686), 1795. aastal Tönnisberg jneAleksander Kivi, Mäed ja mäenimelised tänavad Tallinnas, Kultuur ja Elu, 1964 nr 7, lk 408.

Tõnismägi olnud tunduvalt kõrgem kui praegu, kuid kõrgendikku on Tallinna kaitse huvides mitme sajandi kestel madalamaks kaevatud.Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk 103 Tõnismägi oli enne Tallinna linnamüüri vallikraavi ja bastionide ehitamist otseses ühenduses Toompeaga madalama, nn mäekaela (collum montis) kaudu. Tõnismäge on mitmel korral strateegilistel kaalutlustel madalamaks kaevatud (viimane suurem mahakaevamine oli 1744. aastal). Nii on tekkinud ka Hariduse tänava äärne järsak.

Vaata ka
Tõnismäe Antoniuse kabel
Viited

Kategooria:Tallinna geograafia
Kategooria:Eesti künkad
Kategooria:Tõnismäe